Χόρχε Μπαγκρατιόν του Μουχράνι

Ο Γεώργιος Μπαγκρατιόν τού Μουχράνι  ή Χόρχε δε Μπαγκρατιόν υ δε Μουχράνι (ισπαν.)  ή Γκιόργκι Μπαγκρατιόν-Μουχρανέλι (γεωργ.) ή , (22 Φεβρουαρίου 1944 – 16 Ιανουαρίου 2008) ήταν Ισπανός οδηγός αγώνων αυτοκινήτων γεωργιανής καταγωγής και διεκδικητής της αρχηγίας τού Οίκου των Μπαγκρατιόνι και τού ιστορικού θρόνου της Γεωργίας.

Βιογραφία 
Γεννήθηκε στη Ρώμη της Ιταλίας  το 1944, ως ο πρωτότοκος γιος του εμιγκρέ πρίιγκιπα Ηρακλή Μπαγκρατιόν-Mουχράνι, επικεφαλής τού Οίκου του Μουχράνι κύριου κλάδου τού βασιλικού Οίκου των Μπαγκρατιόν της Γεωργίας. Ο πατέρας του, πρίγκιπας Ηρακλής Μπαγκρατιόν τού Μουχράνι, είχε εξοριστεί στην Ιταλία μετά την επανάσταση των Μπολσεβίκων, αλλά διατήρησε την αξίωση για το θρόνο της Γεωργίας. 

Η Ιταλίδα μητέρα του, Mαρία Αντονιέτα Πασκουίνι (1911–1944), κόρη τού Ούγκο κόμη ντι Κοσταφιορίτα, απεβίωσε κατά τη γέννα.  Το 1946 ο χήρος πρίγκιπας Ηρακλής νυμφεύτηκε την πριγκίπισσα Μαρία ντε λας Μερθέντες ντε Μπαβιέρα υ Μπορμπόν (1911–1953), κόρη τού πρίγκιπα Φερδινάνδου της Βαυαρίας (ο οποίος είχε πολιτογραφηθεί ως Ισπανός infante) και εγγονή το;y βασιλιά Αλφόνσοy ΙΒ΄  της Ισπανίας, φέρνοντας έτσι τους Μπαγκρατιόν στην οικογενειακή και κοινωνική τροχιά των δυναστειών της Δυτικής Ευρώπης.  Η εξαδέλφη τού Γκιόργκι, Mαρία Βλαδιμίροβνα μεγάλη δούκισσα της Ρωσίας είναι, όπως και αυτός, μία βασιλική διεκδικήτρια.

Αγωνιστική σταδιοδρομία 
Ξεκίνησε την καριέρα του στον μηχανοκίνητο αθλητισμό το 1959, αρχικά με μοτοσυκλέτες και από το 1963 με αυτοκίνητα, αγωνιζόμενος σε διάφορες σειρές. Έκανε δύο προσπάθειες στη Φόρμουλα 1, πρώτα στο Ισπανικό Γκραν Πρι του 1968 με μία Lola, αλλά η είσοδός του απορρίφθηκε.

Η δεύτερη απόπειρά του να συμμετάσχει σε ένα Γκραν Πρι ήταν και πάλι στην Ισπανία, στο Ισπανικό Γκραν Πρι τού 1974, αλλά οι προσπάθειές του έπεσαν θύματα μίας πολύ ασυνήθιστης σειράς περιστάσεων. Είχε αγοράσει ένα Surtees TS16 γι' αυτόν τον αγώνα και συμπεριλήφθηκε στη λίστα συμμετοχής. Δυστυχώς, αυτή η λίστα συμμετοχών παρέπεσε, καθώς ο απερχόμενος πρόεδρος της Ισπανικής Ομοσπονδίας Μηχανοκίνητου Αθλητισμού καθάρισε το γραφείο του. Όταν καταρτίστηκε μία νέα λίστα συμμετοχών, υπό το φως ορισμένων προβλημάτων χορηγίας που αντιμετώπιζε τώρα ο ντε Μπαγκρατιόν, παραλείφθηκε από αυτήν. Είτε μπορούσε, είτε όχι να αγωνιστεί με τη μειωμένη του υποστήριξη, θα έπρεπε να είχε συμπεριληφθεί στη λίστα των συμμετεχόντων. Έτσι τελείωσαν οι ελπίδες του να αγωνιστεί στο υψηλότερο επίπεδο τού μηχανοκίνητου αθλητισμού.

Αργότερα στράφηκε στα ράλι και το καλύτερό του αποτέλεσμα ήταν η κατάκτηση τού Ισπανικού Πρωταθλήματος Ράλι το 1979 και το 1981 με Lancia Stratos HF. Αποσύρθηκε από τον μηχανοκίνητο αθλητισμό το 1982.

Επικεφαλής του Βασιλικού Οίκου της Γεωργίας 
Γνωστός ως "Γκιόργκι" στη Γεωργία, ο πρίγκιπας έγινε διεκδικητής της Αρχηγίας της Γεωργιανής βασιλικής οικογένειας στην εξορία, μετά το τέλος τού πατέρα του στις 30 Οκτωβρίου 1977, και ως εκ τούτου χρησιμοποίησε την προσφώνηση της Βασιλικής Υψηλότητας. Ο Οίκος των Μπαγκρατιόνι είναι μία από τις παλαιότερες χριστιανικές δυναστείες στην Ευρώπη και βασίλευσε στο βασίλειο τού Κάρτλι και τού Καχέτι μέχρι το 1801, όταν το βασίλειο των προγόνων τού Γεωργίου προσαρτήθηκε στη Ρωσική Αυτοκρατορία από τον Τσάρο Αλέξανδρο Α΄ της Ρωσίας κατά παράβαση της Συνθήκης του Γκεοργκίεφσκ . Πολλοί από τους Μπαγκρατιόν απελάθηκαν στη συνέχεια στη Ρωσία και πολλοί διέφυγαν, τόσο από τη Γεωργία, όσο και από τη Ρωσία μετά τη Ρωσική Επανάσταση του 1917. Σήμερα υπάρχει ένα μικρό, αλλά πολιτικά ενεργό μοναρχικό κίνημα στη Γεωργία.

Ο Γκιόργκι αναγνωρίστηκε το 1991 από την κυβέρνηση και το κοινοβούλιο της Γεωργίας ως επικεφαλής της πρώην βασιλικής οικογένειας,παρά τις αντίπαλες αξιώσεις από άλλους κλάδους της δυναστείας Μπαγκρατιόνι.  Κληρονόμησε από τον πατέρα του τους τίτλους δούκας του Λάσος, πρίγκιπας τού Καχέτι, Καρτάλι και Μουχράνι. Ήταν επίσης μέγας μάγιστρος τού Τάγματος τού Αετού της Γεωργίας και τού Χιτώνα τού Κυρίου μας Ιησού Χριστού, και ο Αγαπητός Προστάτης τού Τμήματος τού Παλαιού Ιππικού και της Αφοσίωσης τού Σαν Μιγκουέλ τού Θαυματουργού. 

Ο πρίγκιπας Γκιόργκι έκανε την πρώτη του επίσκεψη στην πατρίδα των προγόνων του, για να θάψει τις στάχτες του πατέρα του το 1995. Έζησε στη Μαρμπέγια της Ισπανίας το μεγαλύτερο μέρος της ζωής του, αλλά μετακόμισε στη Γεωργία, όπου έζησαν οι γιοι του Δαβίδ και Ηρακλής. Απεβίωσε στην Τιφλίδα στις 16 Ιανουαρίου 2008 από επιπλοκές ηπατίτιδας.  Ενταφιάστηκε μεταξύ των προγόνων του, των βασιλέων της Γεωργίας, στον καθεδρικό ναό Σβετιτσχοβέλι στη Mτσχέτα στις 20 Ιανουαρίου 2008.

Οικογένεια 
Νυμφεύτηκε, αρχικά, την Ντόνια Μαρία δε λας Μερθέντες Ζορνόζα  υ Πόρθε δε Λεόν (14 Αυγούστου 1942, Μαδρίτη – 17 Μαρτίου 2020, Βιγιαφράνκα δελ Καστίγιο). Τα παιδιά τους ήταν οι εξής πρίγκιπες Μπαγκρατιόν τού Μουχράνι:
 Mαρία-Αντονιέτα (γενν. 21 Ιουνίου 1969), παντρεύτηκε το 1994 με τον Χάιμε-Γκάιξας Μάρσετ. Είχε έναν γιο, τον Χάιμε-Γκάιξας Μπαγκρατιόν (γενν. 15 Σεπτεμβρίου 1995).
 Ηρακλής (γενν. 26 Αυγούστου 1972), άγαμος και χωρίς τέκνα, ο οποίος παραιτήθηκε από τη διαδοχή υπέρ τού αδελφού του.
 Δαβίδ (γενν. 24 Ιουνίου 1976), νυμφεύτηκε την Άννα Μπαγκρατιόν-Γρουζίνσκι (γενν. 1976), κόρη τού αρχηγού τού Καχετιανού κλάδου της δυναστείας Μπαγκρατιόν, πρίγκιπα Nuουγκζάρ Μπαγκρατιόνι-Γρουζίνσκι. Ο γάμος έγινε στην Τιφλίδα στις 8 Φεβρουαρίου 2009 στον Καθεδρικό ναό Σαμέμπα της Τιφλίδας. Το 2011 γεννήθηκε ο γιος τού πρίγκιπα Δαβίδ και της πριγκίπισσας Άννας:
 Γκιόργκι.

Ο Χόρχε  έκανε δεύτερο γάμο με τη συνάδελφο οδηγό αγώνων Ντόνια Νούρια Λόπις υ Ολιάρτ (γενν. 14 Νοεμβρίου 1953 στη Βαρκελώνη). Είχαν ένα παιδί:
 πρίγκιπας Ούγκο Μπαγκρατιόν (γενν. 14 Φεβρουαρίου 1985).

Παραπομπές 

Ισπανοί οδηγοί αγωνιστικών αυτοκινήτων
Οίκος του Μουχράνι